Hvis du har kjøpt Hus Maks eller Fritidshus Maks, er dette utvidede forsikringer som dekker følgeskader av håndverker- og entreprenørfeil som er utført siste ti årene.
For at skaden skal dekkes, må den ha inntruffet plutselig og uforutsett og gjelde følgende hendelser:
tele, setninger, jordtrykk eller sviktende fundamentering
materialfeil, konstruksjonsfeil eller uriktig montasje
sviktende drenering
Vi dekker ikke reparasjon av selve feilen som håndverker eller entreprenør gjorde, vi dekker følgeskadene av feilen.
For eksempel: Entreprenør har ikke fundamentert grunnmur godt nok. Dette resulterer i at huset blir skjevt. Forsikringen dekker da ikke ny fundamentering/grunnmur, men de øvrige skadene på huset som har oppstått på grunn av dette.